b'\n_START_ARTICLE_\nFrie Faglige Internasjonale\n_START_PARAGRAPH_\nFrie Faglige Internasjonale (FFI) (engelsk: International Confederation of Free Trade Unions) ble stiftet i London 9. desember 1949. Landsorganisasjonen i Norge var blant organisasjonene som deltok p\xc3\xa5 stiftelsesm\xc3\xb8tet._NEWLINE_Etter andre verdenskrig etablerte den vesteuropeiske og den russiske fagbevegelse den nye organisasjonen World Federation of Trade Unions (WFTU) som en samling av nasjonale fagbevegelser._NEWLINE_De russiske delegatene kom etter hvert i flertatt i WFTUs organer. Den amerikanske fagbevegelsen (CIO) og de vesteuropeiske fagorganisasjonene mente WFTU ble et taler\xc3\xb8r for russisk utenrikspolitikk. I januar 1949 meldte britiske TUC og amerikanske CIO seg ut av WFTU og noe som ble fulgt opp av mange av organisasjonens medlemmer. Landsorganisasjonen i Norge meldte seg ut av WFTU p\xc3\xa5 organisasjonens kongress i mai 1949._NEWLINE_Etter Sovjetunionens fall fikk FFI ogs\xc3\xa5 \xc3\xb8steruopeiske medlemmer. FFI hadde i 2006 157 millioner medlemmer i 225 ulike organisasjoner i 148 ulike land og territorier._NEWLINE_1. november 2006 etablerte FFI og World Confederation of Labor (WCL) den nye organisasjonen International Trade Union Confederation (ITUC).'